|  |
| --- |
| **KURSPROGRAM - INNFØRINGSKURS høsten 2020****FOR FRIVILLIGE MEDARBEIDERE I KIRKENS SOS***Kursledere: Roald Håbrekke, Bodil Slørdal, Merete Larsen Aas.* *Kurset har fokus på basisferdigheter, holdninger og kunnskapsformidling*Kirkens_SOS_Tr+©ndelag_RGB_vertikal |
| **Mandag****14. september****kl.18-21** | **Om Kirkens SOS - og samtalemetodikk**Deltakerne skal bli kjent med Kirkens SOS’ verdier og visjon, samt hva det vil si å være frivillig medarbeider i vår krisetjeneste. Forventninger, trygghet, taushetsplikt og anonymitet, rolle. Samtalemetodikk; Hvordan SOS-samtaler kan foregå, utvikle samtalemetodiske ferdigheter gjennom ulike øvelser.  |  |
| **Mandag****21. september****kl 18-21** | **Den gode samtalen – mer om samtalemetodikk, ensomhet og følelser** Hvordan SOS-samtaler kan foregå, innføring i samtalemetode og lyttehjul. Det handler om krisesamtalens form, innhold og hensikt, om det å lytte til mennesker i krise, og om det å se, støtte og styrke.  |  |
| **Mandag****28. september****Kl 18-21** | **Selvmordsfare – Hvordan møte den selvmordsnære?**Kirkens SOS er en selvmordsforebyggende virksomhet. Deltakerne skal lære å skille mellom selvmordstanker og akutt selvmordsfare, kriser og akutte kriser. Refleksjon og øvelser rundt konkrete eksempler på samtaler. |  |
| **Mandag****12. oktober****Kl 17-21** | **Det skriftlige møtet - chat og melding på Kirkens SOS**Deltakerne skal få kjennskap til hvordan samtalemetodikken kan brukes i det skriftlige møtet, og hvordan vi møter barn og ungdom i krise. Vi øver på å samtale skriftlig.  |  |
| **Mandag****19. oktober****Kl 18-21** |  **Når tro møter tro** - Kirkens SOS som en diakonal virksomhet.Deltakerne får øvelse i å sette ord på egen tro og erfaring, og i å møte andres tro med respekt. Det handler om eksistensielle spørsmål, troshistorier og forbønnstjeneste.  |  |
| **Mandag****26. oktober****Kl.18-21** | **Møte med psykisk syke og ensomme.**Vi tar opp noen tema og livssituasjoner som vi kan møte hos de som kontakter oss, som ensomhet, psykisk sykdom og relasjons-utfordringer.  |  |
| **Mandag****2. november****Kl 18-21** | **De som ringer ofte, Grensesetting, Veiledning** Deltakerne skal bli bevisst egne holdninger og jobbe med hvordan man setter grenser for både seg selv og innringer, samtidig som man møter alle med respekt.  |   |
| **Mandag****9. november****Kl 18-21**  | **Livet på vakt - praktiske rutiner**Turnus-verktøy, vaktrutiner. Forventninger, kommunikasjon med medvakt, veiledningsgruppe og stab. Evaluering av kurset og kontraktskriving.  |  |
| **Praktisk informasjon**Kurset arrangeres i Kirkens Bymisjon sine lokaler i Munkegata 4 eller like i nærheten. Skrivesaker, kaffe, te og vann og noe enkelt å spise er tilgjengelig på kurskveldene. Mindre justeringer i tidsplan kan komme.Alle kurskveldene er viktige, og fravær må meldes fra på forhånd. Kurset er gratis for deltagerne, men for å få kursbevis må man fullføre kontrakten med 24 vakter, samt delta i fem gruppeveiledninger. Kontrakt skrives siste kurskveld, der medarbeiderne forplikter seg til å ta to vakter (en vakt er ca 5 t.) pr. måned, derav en nattevakt.**Velkommen til kurs!** |
| **Kontaktinformasjon: trondelag@kirkens-sos.no, tlf. 92 03 45 48.**    |